सो देश का अमन-चैन छीनकर -राजनीतिक कैरियर- बनाने वालों की मदद मत कीजिए. उन्हें टीवी की डिबेट में मत बिठाइए. हो सके तो अपने प्रोग्राम के पैकेज नें उनकी लानत-मलामत कीजिए. देश को उनकी असली चेहरा दिखाइए. वो सच दिखाइए कि आगे से उनके गली-मुहल्ले के लोग ही उन पर थू-थू करें. उन्हें धिक्कारें और उनके -आका- उनका -सम्मान समारोह- करने से पहले सौ बार नहीं, हजार बार सोचें. वे डरें कि पब्लिक परसेप्शन इसके खिलाफ है. अगर इनके साथ मेरे तार जुड़े दिखे, इनके साथ मंच साझा किया तो उनका -राजनीतिक कैरियर- बने ना बने, मेरे राजनीतिक कैरियर पर जनता जरूर ग्रहण लगा सकती है.